
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
R J E Š E N J E

	Trgovački sud u Rijeci, po stečajnom sucu Danieli Korlević, u prethodnom postupku radi utvrđivanja uvjeta za otvaranje stečajnog postupka nad dužnikom ELES d.o.o. Rijeka, Adamićeva 18, dana 30. kolovoza 2016. godine 

r i j e š i o    j e 

I. Stalnom sudskom vještaku za ekonomiju i financije Zdravko Ružić iz Čavli, Čavle 43, OIB 78501117495 odmjerava se nagrada za vještačenje u ukupnom trošku od 18.584,00 kn bruto. 

II. Nalaže se računovodstvu suda da iz predujma kojega je 24. ožujka 2016. godine uplatio Hypo Alpe – Adria – Bank d.d. Zagreb u iznosu 20.000,00 kn uplati vještaku Zdravku Ružić iz Čavli, Čavle 43, OIB 78501117495 , iznos iz točke I. na njegov žiro račun broj HR37 23400093170089931 koji se vodi kod Privredne banke Zagreb d.d. Zagreb.  

Obrazloženje

	Sud je po uputi žalbenog suda odredio vještačenje nekretnine dužnika u naravi Hotel "Mozart" na prihodovnoj metodi i imenovao stalnog sudskog vještaka Zdravka Ružić iz Čavli, Čavle 43. 
	Podneskom od 14. lipnja 2016. godine vještak je zatražio da mu se odmjeri nagrada za obavljeno vještačenje u ukupnom trošku od 18.584,00 kn.
	Kako je predlagatelj po nalogu suda na ime predujma za provođenje vještačenja uplatio iznos od 20.000,00 kn, to je ovim rješenjem naložena isplata iznosa iz točke I. rješenja. 
	Sud utvrđuje zahtjev vještaka primjerenim uloženom trudu i složenosti vještačenja, pa je na temelju odredbe čl.256. Zakona o parničnom postupku (N.N. 53/91, 91/92, 112/99, 88/01, 117/03, 88/05, 2/07, 47/08, 84/08, 123/08, 57/11, 148/11 i 25/13 dalje: ZPP-a) u vezi s čl.6. Stečajnog zakona (NN 44/96, 29/99, 129/00, 123/03, 197/03, 187/04, 82/06, 116/10 i 25/12, dalje: SZ-a), odlučeno kao u izreci ovoga rješenja. 

U Rijeci, 30. kolovoza 2016. godine
          Stečajni sudac     
                    Daniela Korlević


 
Uputa o pravnom lijeku:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi ovom sudu u tri primjerka, u roku od 8 dana od dana dostave prijepisa ovog rješenja.

